b'\n_START_ARTICLE_\nJames Bond\n_START_PARAGRAPH_\nJames Bond je literarni lik, ki ga je leta 1952 ustvaril angle\xc5\xa1ki pisatelj Ian Fleming in ga pozneje uporabil kot protagonista v 12 romanih in 2 zbirkah kraj\xc5\xa1ih zgodb. Po njih so pri produkcijski hi\xc5\xa1i EON Productions ustvarili eno najuspe\xc5\xa1nej\xc5\xa1ih filmskih fran\xc5\xa1iz vseh \xc4\x8dasov z 23 filmi, od katerih je Spectre (2015) najnovej\xc5\xa1i._NEWLINE_Poleg knjig in filmov je nastopal tudi v ve\xc4\x8d stripih in ra\xc4\x8dunalni\xc5\xa1kih igrah.\n_START_SECTION_\nOpis lika\n_START_PARAGRAPH_\nIdeja za Jamesa Bonda je nastala v \xc4\x8dasu hladne vojne, ko sta nasprotni velesili (Sovjetska zveza in Zdru\xc5\xbeene dr\xc5\xbeave Amerike) vohunili druga za drugo glede tehnologij in oro\xc5\xbeja. James Bond je karizmati\xc4\x8dni agent Britanske tajne slu\xc5\xbebe MI6 s kodnim imenom 007, ki potuje po eksoti\xc4\x8dnih krajih in s svojo iznajdljivostjo ob pomo\xc4\x8di visokotehnolo\xc5\xa1kih naprav re\xc5\xa1uje gro\xc5\xbenje stabilnosti Britanskega imperija (v zadnjem \xc4\x8dasu pa celotnega sveta). V vsakem delu uspe\xc5\xa1nih serij o Bondu ima agent 007 drugo dekle (Bondovo dekle), ki pa je velikokrat zaposlena pri kaki drugi tajni slu\xc5\xbebi.'